Keskustelu:Haka (rakennusliike)

message: Artikkelissa voisi olla maininta rakennuskunta Hakan Espanjassa olleista rakennuskohteista ja muuttuneen (vaikeutuneen) tilanteen johdosta (konkurssin johdosta) kesken jääneistä suunnitelmista ja rakennuskohteista.
Haka rakensi 80-luvulla Miina Sillanpään säätiölle Espanjaan loma- ja kylpyläkeskuksen. Tämä Malagan provinssissa Andalusiassa (Costa Del Sol, Aurinkorannat) Fuengirolassa Los Pacosissa sijainnut ja valmistunut Pueblo Girasol (Instituto de Finlandesa) toimi Sillanpään säätiön kylpylä ja parantola käytössä vuosina 1989–1993 (osoite Calle de las Vinas, Los Pacos Fuengirola Espanja). Hakalla oli tämän Girasolin yhteydessä laajempi maa-alue ja mm. oma erillinen tontti kaivoa varten kylpylän vedentarpeisiin. Varsinaiset laajemmat loma-asuntojen rakennussuunnitelmat sijoittuivat kuitenkin hankituille läheisille kukkula maa-alueille Girasolista kaakkoon Torreblancan suuntaan. Nämä suuremmat loma-asunto rakennussuunnitelmat eivät koskaan toteutuneet kokonaisuudessaan valmiiksi asti Hakan rakentamana. Miina Sillanpään säätiön tarkoituksena oli alunpitäen mahdollisesti rakentaa terveyskylpylä Girasolin kiinteistön länsipuolella olevan luonnon lähteen käyttöön perustuen. Lähteen käytöstä ja veden riittävyydestä ei kuitenkaan päästy sopuun ja Haka rakensi oman kaivon kylpylän runsasta vedenkäyttöä varten n. 200 metrin päähän eteläkaakkoon Girasolin kiinteistöistä Calle de las Vinas tien varteen. Hakan ja Sillanpään säätiön välinen Kylpylä Girasolia koskeva sopimus oli tehty kaupan purun mahdollistavana 5 vuoden takaisinosto velvotteisena. Sillanpää säätiö ei halunnut jatkaa ja pitää kylpylätoimintaa Girasolissa ja niinpä Haka joutui perumaan kaupan ja ostamaan kylpylän takaisin Hakan omistukseen. Sillanpään säätiölle jäi vain muutama osakehuoneisto Girasolista omaan käyttöön. Muilta osin Girasolin uusi omistus muodostui sekavaksi varsinkin Hakan konkurssin johdosta. Mm. Hakan osakkaat ostivat lukuisia asunto-osakkeita Girasolin kiinteistöistä omaan käyttöön ja omistukseen. Lisäksi rakennusliike Hakan rakennustoiminta muutoinkin oli “rönsyillyt” jo aiemmin ja Haka rakennusliikkeestä irronneet tahot (Laitinen) olivat yksityisesti rakentaneet lukuisia rakennuskohteita Los Pacosissa ja mm. rakentaneet toisen kaivon Los Pacosiin ja järjestäneet vesiosuuskunnan ja vedenjakeluverkon Los Pacosin kaupunginosan vedensaanti tarpeisiin. Niinpä Hakan rakennustoiminnan aloittamana oli muodostunut 'Suomalainen kylä' suomalais-populaatioineen Los Pacosiin. Osia Girasolin tontista kai myytiin konkurssin jälkeen Los Pacos asuinalueen uusien rakennuskohteiden tarpeisiin. Kaivotontti on edelleen erillisenä jäljellä. Kertoman mukaan Haka oli aiemmin ostanut omistukseensa tai hankkinut osuuden pienehköstä Churrianassa sijainneesta tiilitehtaasta. Mahdollisesti myös sementtituotteiden saantiin oli tehty Hakan taholta sopimuksia. Girasolin kiinteistö on mahdollisesti rakennettu tämän omistuksessa olleen tiilitehtaan omista tiileistä. Tämä viittaa pysyvämpiin Hakan rakennussuunnitelmiin aurinkorannoilla Espanjassa. Erään kertoman mukaan Haka oli vielä auttanut erästä toista suomalaista rakennusfirmaa ja sen vaikeuksiin joutunutta rakennuskohdetta Irakissa osallistumalla Irakin projektiin ennen Hakan konkurssia. Tämä Hartela Contractors nimellä toiminut rakennusyhtiö oli rakentamassa Irakissa suurehkoa ja erikoista moskeijaa. Hakalla siten oli mahdollisesti myös Lähi-idässä ainakin Irakissa rakennuskohteita. Epävarman tiedon mukaan tämä Irakissa rakenteilla ollut moskeija tuhottiin Israelilaisten hävittäjien toimesta Persianlahden levottomuuksien aikana koska ei ollut varmuutta sen todellisesta käyttötarkoituksesta ja varustuksesta ja se näin ollen aiheutti uhkaa Israelin valtiolle.Iota 31. lokakuuta 2011 kello 22.55 (EET)
thread_title: Hakan Espanjan rakennuskohteet